b"\n_START_ARTICLE_\nKurfyrsted\xc3\xb8mmet Braunschweig-L\xc3\xbcneburg\n_START_SECTION_\nHistorie\n_START_PARAGRAPH_\nI 1714 ble Georg Ludvig konge av Storbritannia, og Braunschweig-L\xc3\xbcneburg og Storbritannia ble en del av en personalunion. Eiendommene til kurfyrstene vokste i Tyskland \xc3\xb2g da de arvet de formelt svenske omr\xc3\xa5dene Bremen og Verden i 1719, og som en del av Reichsdeputationshauptschluss fra 1803 fikk kurfyrsted\xc3\xb8mmet fyrstebisped\xc3\xb8mmet Osnabr\xc3\xbcck. Kurfyrstene holdt seg stort sett i England og direkte kontakt med kurfyrsted\xc3\xb8mmet ble gjort gjennom det tyske kanselliet i St James's Palace i London._NEWLINE_I 1803 vart kurfyrsted\xc3\xb8mmet okkupert av franskmennene og pr\xc3\xb8yssiske tropper etter Artlenburg-konvensjonen. I 1806 ble Det tysk-romerske riket avskaffet. Etter Tilsit-traktaten i 1807 ble omr\xc3\xa5dene til det tidligere kurfyrsted\xc3\xb8mmet sammen med omr\xc3\xa5dene avst\xc3\xa5tt fra Preussen omgjort til Konged\xc3\xb8mmet Westfalen, styrt av bror til Napoleon, J\xc3\xa9r\xc3\xb4me Bonaparte. George III anerkjente derimot ikke annekteringen til Frankrike og de hannoverske ministrene holdt fram \xc3\xa5 arbeide fra London. Regjeringen i Braunschweig-L\xc3\xbcneburg klarte \xc3\xa5 opprettholde sine egne diplomatiske tjenester mot Det \xc3\xb8sterrikske riket og Preussen, som Storbritannia selv teknisk sett var i krig mot. H\xc3\xa6ren til Braunschweig-L\xc3\xbcneburg ble oppl\xc3\xb8st, men mange av offiserene og soldatene reiste til England der de dannet den tyske legionen til kongen. Legion var den enaste tyske h\xc3\xa6ren som kjempa kontinuerlig mot franskmennene i napoleonskrigene. _NEWLINE_Franskmennene hadde kontroll over kurfyrsted\xc3\xb8mmet til oktober 1813 da omr\xc3\xa5det ble overtatt av russiske kosakker og slaget ved Leipzig samme m\xc3\xa5ned ble den endelige slutten p\xc3\xa5 den napolionske klientstaten, samt hele Rhinforbundet, og Huset Hannover tok over styret igjen. Hannover vart et konged\xc3\xb8mmet i Wienerkongressen i 1814."